പൈപ്പ് പൊട്ടല് അമ്ബലപ്പുഴതിരുവല്ല സംസ്ഥാനപാതയില് അപായ മുന്നറിയിപ്പ് എടത്വ: ആലപ്പുഴ നഗരസഭ കുടിവെള്ള പദ്ധതിയുടെ പൈപ്പുപൊട്ടല് വാഹന യാത്രക്കാര്ക്കു വിനയായി തീര്ന്നു. തിരക്കേറിയ എടത്വതകഴി സംസ്ഥാന പാതയില് കേളമംഗലം ജംഗ്ഷനില് അപായ മുന്നറിയിപ്പ് പ്രത്യക്ഷപ്പെട്ടു. അപായ ബോര്ഡിനു പകരം വീപ്പയില് മണ്ണുനിറച്ച് വാഴ നട്ടാണ് അപകട മുന്നറിയിപ്പ് സ്ഥാപിച്ചത്. കോടികള് മുതല്മുടക്കി നിര്മാണം പൂര്ത്തിയാക്കിയ അമ്ബലപ്പുഴതിരുവല്ല സംസ്ഥാനപാതയാണ് ഒരുവര്ഷം പിന്നിടുമ്ബോഴേയ്ക്കും തകര്ച്ചയുടെ വക്കില് എത്തിയത്. നഗരസഭ കുടിവെള്ള പദ്ധതിയുടെ പൊട്ടിയ പൈപ്പ് പുനഃസ്ഥാപിക്കാന് കുഴിയെടുത്ത സ്ഥലങ്ങളില് കോണ്ക്രീറ്റ് ഉപയോഗിച്ച് റോഡ് നിര്മാണം പൂര്ത്തിയാക്കിയെങ്കിലും ദിവസങ്ങള്ക്കുള്ളില് കോണ്ക്രീറ്റ് പൊട്ടിപ്പൊളിഞ്ഞ് വീണ്ടും കുഴി രൂപപ്പെട്ടിരുന്നു. രാത്രിയില് എത്തുന്ന വാഹനങ്ങള് നിരന്തരമായി അപകടത്തില് പെട്ടതിനെ തുടര്ന്നാണ് വീപ്പ ഉപയോഗിച്ച് റോഡു തടഞ്ഞത്. എസി റോഡിലെ വാഹനങ്ങള് വഴിതിരിച്ച് വിട്ടതോടെ അമ്ബലപ്പുഴതിരുവല്ല സംസ്ഥാനപാതയില് വന്തിരക്കാണ് അനുഭവപ്പെടുന്നത്. റോഡിന്റെ പാതിയോളം തകര്ന്നതോടെ ഗതാഗത തടസം സൃഷ്ടിക്കാന് തുടങ്ങി. ഗുണനിലവാരം കുറഞ്ഞ പൈപ്പ് സ്ഥാപിച്ചതാണ് പൈപ്പുപൊട്ടലിനു കാരണമെന്ന് പൊതുമരാമത്ത് മുന്മന്ത്രി ജി. സുധാകരന് ചൂണ്ടിക്കാട്ടിയിരുന്നു.